সোসাইটি ৫.০

সোসাইটি ৫.০, যা সুপার স্মার্ট সোসাইটি নামেও পরিচিত, এটি আমাদের সমাজের ভবিষ্যতের জন্য একটি দূরদর্শী ধারণা। এটি চতুর্থ শিল্প বিপ্লবের আরেকটি প্রকাশ হিসেবেই গৃহীত হয়েছিল এবং ২০১৬ সালে বিজ্ঞান, প্রযুক্তি এবং উদ্ভাবনের জন্য ক্যাবিনেট অফিসের কাউন্সিলের মাধ্যমে জাপান সরকার এটি চালু করেছিল। ২০১৯ সালে জাপানের প্রয়াত প্রধানমন্ত্রী শিনজো আবে ৫ম বিজ্ঞান ও প্রযুক্তির মৌলিক পরিকল্পনা কাঠামোর মধ্যে সোসাইটি ৫.০ উম্মোচন করেন। এই উদ্ভাবনী পদ্ধতি একটি মানবকেন্দ্রিক সমাজের কথা চিন্তা করে যা সামাজিক বিভিন্ন সমস্যার সমাধানের সাথে অর্থনৈতিক অগ্রগতির সামঞ্জস্য করে। এটি সাইবারস্পেস এবং ভৌত স্থানের বিষয়গুলোকে একীভূত করে এই ভারসাম্য অর্জন করে। সোসাইটি ৫.০-র উদ্দেশ্য হল প্রতিটি ব্যক্তিকে, আমাদের সমাজ এবং ব্যক্তিদের অন্তর্ভুক্ত করে, একটি নিরাপদ, সুরক্ষিত, আরামদায়ক এবং স্বাস্থ্যকর জীবন উপভোগ করানোর পাশাপাশি তাদের পছন্দসই জীবনধারা প্রকাশ করার সুযোগ তৈরি করে দেয়া। সোসাইটি ৫.০-র সামাজিক রূপান্তর (উদ্ভাবন) বর্তমান স্থবিরতার অনুভূতিকে অতিক্রম করে একটি প্রগতিশীল সমাজ প্রতিষ্ঠার লক্ষ্যে প্রতিষ্ঠিত। এটি এমন একটি সমাজের কল্পনা করে যেখানে ব্যক্তিরা একে অপরকে শ্রদ্ধা করে, এক প্রজন্ম থেকে আরেক প্রজন্মের সীমানা অতিক্রম করে এবং যেখানে প্রত্যেকে একটি সক্রিয় এবং আনন্দদায়ক জীবনযাপন করতে পারে। সোসাইটি ৫.০ শব্দটি বেশ কয়েকটি সমাজ যেমন শিকার সমাজ (সোসাইটি ১.০), কৃষিজীবী সমাজ (সোসাইটি ২.০), শিল্প সমাজ (সোসাইটি ৩.০), এবং ইনফরমেশন সোসাইটি (সোসাইটি ৪.০), অতিক্রমের পরে উদ্ভাবন এবং ডিজিটাল রূপান্তরের সর্বোত্তম ব্যবহার করে পঞ্চম নতুন একটি সমাজকে প্রতিষ্ঠিত করে। শিকারী-সংগ্রাহক সমাজ হলো একটি নৃতাত্ত্বিক ধারণা যা জীবিকা নির্বাহের জন্য বন্য প্রাণী এবং গাছপালা শিকার এবং সংগ্রহের উপর নির্ভরশীল একটি সামাজিক জীবনধারা কে সংজ্ঞায়িত করে। ধারণা করা হয়ে থাকে যেনিওলিথিক যুগ/সময়ে কৃষির আবির্ভাবের আগ পর্যন্ত সমস্ত মানব সমাজ শিকারী-সংগ্রাহক জীবনধারা অনুসরণ করতো। একটি কৃষিভিত্তিক সমাজ এমন একটি সামাজিক কাঠামো যেখানে অর্থনীতি প্রাথমিকভাবে কৃষির উপর নির্ভরশীল। কৃষিভিত্তিক সমাজের উৎপত্তি নিওলিথিক বিপ্লবের সাথে সম্পর্কিত, যা প্রথম কৃষি বিপ্লব নামেও পরিচিত, যেটি নিওলিথিক বা প্রস্তর যুগে সংঘটিত হয়েছিল। এই সমাজগুলি তখন থেকে হাজার হাজার বছর ধরে বিশ্বের বিভিন্ন অংশে টিকে আছে, আজকের দিন পর্যন্ত, এগুলিকে প্রাক শিল্প যুগে মানুষের সাংগঠনিক কাজের ইতিহাস জুড়ে সামাজিক ও অর্থনৈতিক সংগঠনের সবচেয়ে প্রচলিত রূপে পরিণত করেছে। শিল্প সমাজ এমন একটি সমাজ যেটি শিল্পায়নে উল্লেখযোগ্য অগ্রগতি করেছে এবং এটিকে একটি শিল্পোন্নত সমাজ হিসাবেও উল্লেখ করা হয়। অনেক ক্ষেত্রে, শিল্প সমাজগুলি একটি পূর্ববর্তী সমাজের অনুসরণ করে যেটিকে কৃষি সমাজ নামে সংজ্ঞায়িত করা হয়ে থাকে, যার মধ্যে একটি মানবকেন্দ্রিক সমাজের জন্য বিভিন্ন ক্ষেত্রে প্রযুক্তির পূর্ণ ব্যবহার করা হয়। তথ্য সমাজ এমন একটি সমাজ যেখানে তথ্যের ব্যবহার, উৎপাদন, প্রচার এবং সংযোজন সম্পর্কিত কার্যকলাপগুলি যথেষ্ট গুরুত্ব বহন করে। এর পিছে প্রাথমিক অনুঘটকগুলি হল তথ্য এবং যোগাযোগ প্রযুক্তি, যা শিল্প ও তথ্যের বিপ্লবের জন্য স্বয়ংক্রিয় মেশিন এবং রোবটের দ্রুত বিকাশ করেছে। জাপানের ন্যাশনাল ইনস্টিটিউট অফ অ্যাডভান্সড ইন্ডাস্ট্রিয়াল সায়েন্স অ্যান্ড টেকনোলজি রিপোর্ট সোসাইটি ৫.০ বাস্তবায়নের জন্য মৌলিক প্রযুক্তি হিসাবে নিম্নলিখিত ছয়টি বিষয় তালিকাভুক্ত করেছে। মানুষের ক্ষমতা বৃদ্ধি, সংবেদনশীলতা বৃদ্ধি এবং সাইবার-ফিজিক্যাল সিস্টেমের (সিপিএস) মধ্যে নিয়ন্ত্রণ প্রয়োগ করার প্রযুক্তি। অত্যাধুনিক এআই হার্ডওয়্যার প্রযুক্তি এবং এআই অ্যাপ্লিকেশন সিস্টেম। এআই অ্যাপ্লিকেশনের জন্য স্ব-উন্নয়নকারী নিরাপত্তা প্রযুক্তি। উন্নত তথ্য ইনপুট এবং আউটপুট ডিভাইস সহ উচ্চমাত্রায় দক্ষ নেটওয়ার্ক প্রযুক্তি। ভর কাস্টমাইজেশন সুবিধার জন্য নকশাকৃত পরবর্তী প্রজন্মের উত্পাদন সিস্টেম প্রযুক্তি। ডিজিটাল উত্পাদন প্রক্রিয়ার জন্য তৈরি বৈপ্লবিক পরিমাপ প্রযুক্তি । সোসাইটি ৫.০ এবং এসডিজি-র মধ্যে সামঞ্জস্যের কারণে জাপান বিজনেস ফেডারেশন (কেইডানরেন) জাতিসংঘের টেকসই উন্নয়ন লক্ষ্য (এসডিজি) এর সাথে সারিবদ্ধভাবে "সোসাইটি ৫.০ ফর এসডিজিস" শুরু করেছে। সাইবার উৎপাদন উদীয়মান প্রযুক্তির তালিকা ডিজিটাল মডেলিং এবং ফ্যাব্রিকেশন উন্নত উত্পাদন কম্পিউটার-ইন্টিগ্রেটেড ম্যানুফ্যাকচারিং শিল্প নিয়ন্ত্রণ ব্যবস্থা সিমুলেশন সফটওয়্যার প্রযুক্তিগত এককতা কাজ ৪.০ ওয়ার্ল্ড ইকোনমিক ফোরাম ২০১৬ ""Super Smart Society (Society 5.0)" mission area"। Japanese Government, Science and Tech Bureau website (ইংরেজি ভাষায়)। সংগ্রহের তারিখ ২০২৩-১০-১২।  "Society 5.0 or ソサエティー5.0"। Japanese Government, 2016। সংগ্রহের তারিখ অক্টোবর ১০, ২০২৩।  "Impact of "Society 5.0" What is the fifth new society?0"। Toshiba Co. Home Page (ইংরেজি ভাষায়)। সংগ্রহের তারিখ ২০২৩-১০-১২।  "Society 5.0"। Cabinet Office Home Page (ইংরেজি ভাষায়)। সংগ্রহের তারিখ ২০২৩-১০-১০।  "Modeling and AI that Connects the Cyber and Physical Worlds"। Japan Science and Technology Agency। সংগ্রহের তারিখ ১২ অক্টোবর ২০২৩।  "政府広報オンラインによるSociety 5.0の説明"। ২০১৮-০১-০৩ তারিখে মূল থেকে আর্কাইভ করা। সংগ্রহের তারিখ ২০২২-০৩-১৯।  "Realizing Society 5.0" (পিডিএফ)। Japan Gov.। সংগ্রহের তারিখ ২০২৩-১০-১৩।  "History of the organization of work (during agriculture era)"। Britanica। সংগ্রহের তারিখ ১২ অক্টোবর ২০২৩।  "Making full use of AI and technologies across different fields for a human-centered society"। Japan Science and Technology Agency। সংগ্রহের তারিখ ১২ অক্টোবর ২০২৩।  "Development of Smart Robot for Revolution of Industry/Information"। Japan Science and Technology Agency। সংগ্রহের তারিখ ১২ অক্টোবর ২০২৩।  "Society 5.0 for SDGs | 経団連"। keidanrensdgs (জাপানি ভাষায়)। সংগ্রহের তারিখ ২০২৩-১০-১০।  টেমপ্লেট:Sociology2